pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-เปิดตัว !  “ทัวร์เที่ยวไทย” ครม. อนุมัติกรอบวงเงิน 5,000 ล้านบาท ร่วมจ่าย (Co-pay) ร้อยละ 40 ของค่าใช้จ่ายแพ็กเกจนำเที่ยว
วันพุธที่ 24 มีนาคม 2564
เปิดตัว !  “ทัวร์เที่ยวไทย” ครม. อนุมัติกรอบวงเงิน 5,000 ล้านบาท ร่วมจ่าย (Co-pay) ร้อยละ 40 ของค่าใช้จ่ายแพ็กเกจนําเที่ยว
เปิดตัว !  “ทัวร์เที่ยวไทย” ครม. อนุมัติกรอบวงเงิน 5,000 ล้านบาท ร่วมจ่าย (Co-pay) ร้อยละ 40 ของค่าใช้จ่ายแพ็กเกจนําเที่ยว
นายอนุชา บูรพชัยศรี โฆษกประจําสํานักนายกรัฐมนตรี เผยที่ประชุมคณะรัฐมนตรี อนุมัติโครงการทัวร์เที่ยวไทย ของการท่องเที่ยวแห่งประเทศไทย โดยรัฐบาลสนับสนุนค่าเดินทางของประชาชนในลักษณะร่วมจ่าย (Co-pay) ร้อยละ 40 ของค่าใช้จ่ายแพ็กเกจนําเที่ยว แต่ไม่เกิน 5,000 บาท โดยต้องเป็นการเดินทางท่องเที่ยวข้ามจังหวัดในวันธรรมดา (วันอาทิตย์-วันพฤหัสบดี) ไม่ต่ํากว่า 3 วัน 2 คืน ไม่มีการกําหนดราคาขั้นต่ํา รวม 1,000,000 สิทธิ์ วงเงินงบประมาณ 5,000 ล้านบาท ตั้งแต่ พฤษภาคม. – สิงหาคม 2564 ผู้เข้าร่วมโครงการ ได้แก่ นักท่องเที่ยว ที่มีอายุ 18 ปีขึ้นไป ณ วันลงทะเบียน โดย นักท่องเที่ยว 1 คนสามารถใช้สิทธิ์ตามโครงการฯ ได้ 1 สิทธิ์ และได้รับการยกเว้นภาษีเงินได้บุคคลธรรมดาสําหรับประชาชนผู้ท่องเที่ยวที่ได้รับเงินสนับสนุนหรือประโยชน์ใด ๆ สําหรับ ผู้ประกอบการ ต้องเป็นบริษัทที่จดทะเบียนถูกต้องตามกฎหมายกับกรมการท่องเที่ยวก่อนวันที่ 1 ม.ค. 63 ผ่านการตรวจสอบคุณสมบัติโดยกรมการท่องเที่ยว สามารถรับนักท่องเที่ยวได้บริษัทละ 3,000 ราย
“โครงการทัวร์เที่ยวไทย เป็นการส่งเสริมฟื้นฟูธุรกิจภาคการท่องเที่ยวในประเทศตลอดห่วงโซ่อุปทาน ซึ่งที่ผ่านมาธุรกิจท่องเที่ยวช่วยสร้างรายได้หลักของประเทศสูงถึงร้อยละ 17 ของจีดีพี โดยครม. ยังมอบหมายให้การท่องเที่ยวแห่งประเทศไทยปรับกระบวนการตรวจสอบและป้องกันการทุจริตครอบคลุมทั้งระบบ เพื่อป้องกันไม่ให้เกิดการใช้ประโยชน์จากโครงการ ฯ โดยมิชอบด้วย” โฆษกรัฐบาลกล่าว
...................
รัฐบาลไทย-ข่าวทำเนียบรัฐบาล-เพิ่มงบ 2 โครงการ ช่วยเหลือชาวนาทั่วประเทศ
วันพฤหัสบดีที่ 11 มีนาคม 2564
เพิ่มงบ 2 โครงการ ช่วยเหลือชาวนาทั่วประเทศ
...
จากกระแสตอบรับที่ดีจากพี่น้องเกษตรกรผู้ปลูกข้าวทั่วประเทศ สําหรับโครงการประกันรายได้เกษตรกรผู้ปลูกข้าว ปี 2563/64 และโครงการสินเชื่อชะลอการขายข้าวเปลือกนาปี ปี 2563/64 รัฐบาลจึงเพิ่มวงเงินงบประมาณใน 2 โครงการนี้ อีกกว่า 8.3 พันล้านบาท เพื่อให้การช่วยเหลือครอบคลุมมากยิ่งขึ้น
.
สําหรับโครงการประกันรายได้ฯ รอบที่ 1 รัฐบาลเคยจัดสรรงบประมาณไปแล้ว 46,807 ล้านบาท โดยครั้งนี้จะเพิ่มวงเงินอีก 3,838 ล้านบาท เนื่องจากมีเกษตรกรมาลงทะเบียนเพิ่มอีกกว่า 1.1 แสนครัวเรือน
.
ส่วนโครงการสินเชื่อชะลอการขายข้าวเปลือกนาปีฯ รัฐบาลจะเพิ่มวงเงินโครงการอีก 4,504 ล้านบาท จากเดิมที่เคยอนุมัติไปแล้ว 19,826 ล้านบาท ภายใต้หลักการเดิม คือ
1.หากเกษตรเก็บข้าวเปลือกในยุ้งฉางของตนเอง จะได้รับค่าฝากเก็บและรักษาคุณภาพข้าว 1,500 บาท/ตัน
2.กรณีที่สถาบันเกษตรกรับซื้อข้าวเปลือกจะได้รับเงิน 1,000 บาท/ตัน และเกษตรกรจะได้รับ 500 บาท/ตัน
พร้อมขยายเวลาจัดทําสัญญากู้โครงการถึงวันที่ 31 มี.ค. 64 ยกเว้นภาคใต้ที่จะขยายเวลาถึงวันที่ 31 ก.ค. 64
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รัฐบาลเอาจริงแก้ปัญหาพลาสติกในทะเล  ลดอันดับประเทศจาก 6 เป็น 10 ของโลก สำเร็จ! เดินหน้าต่อ 9 มาตรการ
วันพฤหัสบดีที่ 25 มีนาคม 2564
รัฐบาลเอาจริงแก้ปัญหาพลาสติกในทะเล  ลดอันดับประเทศจาก 6 เป็น 10 ของโลก สําเร็จ! เดินหน้าต่อ 9 มาตรการ
รัฐบาลเอาจริงแก้ปัญหาพลาสติกในทะเล  ลดอันดับประเทศจาก 6 เป็น 10 ของโลก สําเร็จ! เดินหน้าต่อ 9 มาตรการ
นางสาวรัชดา ธนาดิเรก รองโฆษกประจําสํานักนายกรัฐมนตรี เผยพลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สั่งเดินหน้าแก้ปัญหาขยะพลาสติกในทะเลอย่างจริงจัง ตามแผนแม่บทการบริหารจัดการขยะมูลฝอยของประเทศ โดยให้สอดคล้องกับแนวทางเศรษฐกิจ BCG หรือ เศรษฐกิจชีวภาพ เศรษฐกิจหมุนเวียน และเศรษฐกิจสีเขียว (Bio-Circular-Green: BCG Model) ที่รัฐบาลกําหนดเป็นโมเดลเศรษฐกิจในการพัฒนาประเทศอย่างยั่งยืนและเป็นวาระแห่งชาติอีกด้วย
นางสาวรัชดา ยังกล่าวว่า รัฐบาลให้ความสําคัญกับการแก้ปัญหาขยะพลาสติกในทะเลอย่างจริงจัง โดยที่ผ่านมาได้ดําเนินการด้านต่างๆ ที่สําคัญ อาทิ (1) จัดทํา Roadmap การจัดการขยะพลาสติก พ.ศ. 2561 - 2573 โดยตั้งเป้าเลิกใช้พลาสติกหุ้มฝาขวดน้ําดื่ม พลาสติกผสมสารอ็อกโซ่ และไมโครบีดส์ ภายในปี 2562 (2)เลิกใช้ถุงพลาสติกหูหิ้ว ที่มีความหนาน้อยกว่า 36 ไมครอน กล่องโฟมใส่อาหาร หลอดและแก้วพลาสติกชนิดบางแบบใช้ครั้งเดียว ภายในปี 2565 รวมถึงการนําขยะพลาสติกเป้าหมาย กลับมาใช้ใหม่ ร้อยละ 100 ภายในปี 2570 เป็นต้น จนทําให้ประเทศไทยสามารถปรับลดอันดับประเทศที่มีขยะพลาสติกในทะเลสูงสุดในโลกจากอันดับ 6 เป็น อันดับที่ 10 ได้สําเร็จ โดยลดปริมาณการใช้ถุงพลาสติกได้กว่า 25,284 ล้านใบ หรือ 228,820 ตัน
นอกจากนี้ รัฐบาลโดยกระทรวงที่เกี่ยวข้องยังจะนําข้อเสนอแนะของผู้ตรวจการแผ่นดินในการแก้ปัญหาขยะพลาสติกในทะเลทั้ง 9 ข้อ มาพิจารณาดําเนินการเพื่อการจัดการขยะในภาพรวมของประเทศที่มีประสิทธิภาพยิ่งขึ้น และให้เกิดผลอย่างเป็นรูปธรรมด้วย ประกอบด้วย
1. ให้มีการนําระบบมัดจําค่าขวดพลาสติกมาใช้
2. ให้มีการส่งเสริม สนับสนุนการออกแบบผลิตภัณฑ์ และบรรจุภัณฑ์ที่เป็นมิตรกับสิ่งแวดล้อม
3. ให้มีการส่งเสริม สนับสนุนการดําเนินธุรกิจ และการพัฒนาเทคโนโลยีนวัตกรรมในรูปแบบเศรษฐกิจหมุนเวียน (Circular Economy)
4. ให้มีการออกกฎหมาย กําหนดให้ผู้ผลิตต้องรับผิดชอบในการรีไซเคิลบรรจุภัณฑ์ที่ตนผลิต
5. ให้มีการออกกฎหมาย กําหนดให้ประชาชนในฐานะผู้ทําให้เกิดขยะ มีหน้าที่ในการคัดแยกขยะ
6. ให้องค์กรปกครองส่วนท้องถิ่น พัฒนาการดําเนินงานในการเก็บ ขน และกําจัดขยะ ให้เป็นระบบ มีประสิทธิภาพ และครอบคลุมทั่วถึงเขตพื้นที่รับผิดชอบของตนโดยเฉพาะทางน้ํา
7. ให้มีการส่งเสริม สนับสนุนการพัฒนาเทคโนโลยีการผลิตไฟฟ้าจากขยะ ที่เป็นมิตรต่อสิ่งแวดล้อมและปลอดภัยต่อชุมชนรอบข้าง
8. ให้มีการจัดสรรงบประมาณ เพื่อจัดให้มีเรือเก็บขยะที่เพียงพอ สําหรับการปฏิบัติงานในจังหวัดชายฝั่งทะเล และส่งเสริมสนับสนุนการพัฒนาเทคโนโลยีในการจัดเก็บขยะในน้ํา ทั้งในแม่น้ํา ลําคลอง และทะเล เพื่อให้เรือเก็บขยะสามารถปฏิบัติงานได้อย่างมีประสิทธิภาพ
9. ให้หน่วยงานของรัฐ บูรณาการจัดการขยะพลาสติกกับองค์กรภาคเอกชน และประชาชน ตลอดจนรณรงค์ประชาสัมพันธ์ เรื่องสร้างจิตสํานึกในการลดใช้พลาสติก และการคัดแยกขยะอย่างถูกวิธี
.................
รัฐบาลไทย-ข่าวทำเนียบรัฐบาล-มท.1 ให้การต้อนรับคณะกรรมาธิการศึกษาการจัดทำและติดตามการบริหารงบประมาณ สภาผู้แทนราษฎร
วันพฤหัสบดีที่ 25 มีนาคม 2564
มท.1 ให้การต้อนรับคณะกรรมาธิการศึกษาการจัดทําและติดตามการบริหารงบประมาณ สภาผู้แทนราษฎร
มท.1 ให้การต้อนรับคณะกรรมาธิการศึกษาการจัดทําและติดตามการบริหารงบประมาณ สภาผู้แทนราษฎร เน้นย้ํา "ขับเคลื่อนงานตามอํานาจหน้าที่บนความโปร่งใส ภายใต้บริบทที่เปลี่ยนแปลงไป ด้วยการพัฒนาเทคโนโลยี เพื่อตอบสนองพี่น้องประชาชน"
เมื่อวันที่ 24 มี.ค. 64 เวลา 13.30 น. ที่ห้องประชุมนริศรานุสรณ์ ชั้น 11 อาคาร 11 ชั้น กรมโยธาธิการและผังเมือง ถ.พระราม 6 กรุงเทพมหานคร พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ให้การต้อนรับ นายไชยา พรหมา ประธานคณะกรรมาธิการศึกษาการจัดทําและติดตามการบริหารงบประมาณ สภาผู้แทนราษฎร พร้อมด้วยคณะกรรมาธิการ และคณะ ในการประชุมร่วมกันระหว่างคณะกรรมาธิการศึกษาการจัดทําและติดตามการบริหารงบประมาณ สภาผู้แทนราษฎร และผู้บริหารระดับสูงของกระทรวงมหาดไทย โดยมี นายฉัตรชัย พรหมเลิศ ปลัดกระทรวงมหาดไทย พร้อมด้วยคณะทํางานรัฐมนตรีว่าการกระทรวงมหาดไทย ผู้บริหารระดับสูงของกระทรวงมหาดไทย ผู้แทนกรุงเทพมหานคร ผู้แทนเมืองพัทยา ร่วมให้การต้อนรับและร่วมประชุม
พลเอก อนุพงษ์ เผ่าจินดา กล่าวว่า กระทรวงมหาดไทยมีความยินดีที่ได้ให้การต้อนรับคณะกรรมาธิการศึกษาการจัดทําและติดตามการบริหารงบประมาณ สภาผู้แทนราษฎรในการมาศึกษาดูงานและให้คําแนะนําเรื่องการบริหารงบประมาณ ซึ่งถือเป็นเรื่องที่น่ายินดีเป็นอย่างยิ่ง เพราะการบริหารจัดการงบประมาณภาครัฐต้องอยู่ภายใต้การกํากับถ่วงดุลของสภาผู้แทนราษฎร เพราะสมาชิกสภาผู้แทนราษฎรใกล้ชิดประชาชน ดังนั้น การที่คณะกรรมาธิการฯ มาให้คําแนะนําฝ่ายปฏิบัติในวันนี้ เป็นการรักษาผลประโยชน์ของประชาชน และเป็นการให้ข้อเสนอแนะเพื่อให้การปฏิบัติของกระทรวงมหาดไทยเกิดประโยชน์สูงสุดกับประชาชน
นายไชยา พรหมา กล่าวว่า ขอขอบคุณกระทรวงมหาดไทยที่ให้การต้อนรับในการศึกษาดูงานและประชุมร่วมกัน ซึ่งในวันนี้ คณะกรรมาธิการฯ มีความตั้งใจมาร่วมแลกเปลี่ยนข้อคิดเห็นในด้านการบริหารงบประมาณและการทํางานของกระทรวงมหาดไทยตามอํานาจหน้าที่ของคณะกรรมาธิการฯ เพื่อตอบสนองความต้องการของประชาชน ดังนั้น คณะกรรมาธิการฯ และกระทรวงมหาดไทยจึงมีผลสัมฤทธิ์การทํางานเหมือนกันคือให้เกิดประโยชน์สูงสุดกับประชาชน และการประชุมร่วมเพื่อแลกเปลี่ยนความคิดเห็นในวันนี้ จะส่งผลให้การขับเคลื่อนงานของกรม กองต่าง ๆ ในสังกัดกระทรวงมหาดไทยดําเนินไปได้ และเกิดการแก้ไขปัญหาของประชาชน
พลเอก อนุพงษ์ เผ่าจินดา กล่าวเพิ่มเติมว่า กระทรวงมหาดไทยเป็นส่วนราชการในฝ่ายบริหาร และสภาผู้แทนราษฎรเป็นผู้ใช้อํานาจนิติบัญญัติ ซึ่งสิ่งที่มีการปฏิบัติราชการใกล้ชิดกันที่สุด คือ การจัดทําร่างพระราชบัญญัติงบประมาณรายจ่ายประจําปีงบประมาณ พ.ศ..... ด้วยการนําความทุกข์ร้อนประชาชนมาเสนอแนะ โดยเน้นย้ําว่า การบริหารงานของกระทรวงมหาดไทย มุ่งเน้นขับเคลื่อนการทํางานตามอํานาจหน้าที่บนความโปร่งใส ภายใต้บริบทที่เปลี่ยนแปลงไป ด้วยการพัฒนาเทคโนโลยี ยึดโยงแผนระดับต่าง ๆ ยุทธศาสตร์ และฐานข้อมูล เพื่อตอบสนองตามความต้องการของพี่น้องประชาชน
รัฐบาลไทย-ข่าวทำเนียบรัฐบาล-โครงการบูรณาการเพื่อพัฒนาคุณภาพชีวิตกลุ่มเปราะบางรายครัวเรือน
วันพุธที่ 3 มีนาคม 2564
โครงการบูรณาการเพื่อพัฒนาคุณภาพชีวิตกลุ่มเปราะบางรายครัวเรือน
กระทรวงเกษตรและสหกรณ์ ร่วมลงนาม MOU โครงการบูรณาการเพื่อพัฒนาคุณภาพชีวิตกลุ่มเปราะบางรายครัวเรือน ให้สามารถเข้าถึงสิทธิและสวัสดิการ และสามารถพึ่งพาตนเองได้อย่างยั่งยืน
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ร่วมเป็นสักขีพยานในพิธีลงนามบันทึกข้อตกลงความร่วมมือโครงการบูรณาการเพื่อพัฒนาคุณภาพชีวิตกลุ่มเปราะบางรายครัวเรือน ระหว่าง 12 กระทรวง 1 หน่วยงาน ประกอบด้วย สํานักนายกรัฐมนตรี กระทรวงมหาดไทย กระทรวงการพัฒนาสังคมและความมั่นคงของมนุษย์ กระทรวงศึกษาธิการ กระทรวงกลาโหม กระทรวงการท่องเที่ยวและกีฬา กระทรวงการอุดมศึกษา วิทยาศาสตร์ วิจัยและนวัตกรรม กระทรวงเกษตรและสหกรณ์ กระทรวงพาณิชย์ กระทรวงแรงงาน กระทรวงวัฒนธรรม กระทรวงสาธารณสุข และกรุงเทพมหานคร โดยมีพลเอก ประยุทธ์ จันทร์โอชา นายกรัฐมนตรี เป็นประธาน และ ดร.ทองเปลว กองจันทร์ ปลัดกระทรวงเกษตรและสหกรณ์ ร่วมลงนาม ณ ตึกภักดีบดินทร์ ทําเนียบรัฐบาล ซึ่งการลงนามดังกล่าว มีวัตถุประสงค์เพื่อบูรณาการความร่วมมือในการช่วยเหลือกลุ่มเปราะบางให้ครอบคลุมทุกมิติแบบองค์รวม รวมถึงให้กลุ่มเปราะบางสามารถเข้าถึงสิทธิและสวัสดิการ พัฒนาคุณภาพชีวิตกลุ่มเปราะบางและให้ครอบครัวมั่นคงมีความสุข สามารถพึ่งพาตนเองได้อย่างยั่งยืน อีกทั้งให้มีฐานข้อมูลกลุ่มเปราะบางรายครัวเรือนระดับประเทศที่เกิดจากการบูรณาการข้อมูลจากทุกหน่วยงาน มีกําหนดระยะเวลาความร่วมมือ 5 ปี (พ.ศ. 2564 – 2568)
ทั้งนี้ คําว่า “ครัวเรือนเปราะบาง” นั้นหมายถึง ครัวเรือนที่มีรายได้น้อย ครัวเรือนที่มีรายได้น้อยและมีบุคคลที่อยู่ในภาวะพึ่งพิงที่ต้องการได้รับความช่วยเหลือจากคนอื่น เช่น ครอบครัวยากจนที่มีเด็กเล็ก แม่เลี้ยงเดี่ยว ผู้สูงอายุ คนพิการ ผู้ป่วยติดเตียงมีปัญหาที่อยู่อาศัย จําเป็นต้องร่วมกันพัฒนาคุณภาพชีวิตกลุ่มดังกล่าวอย่างเร่งด่วน จริงจัง และต่อเนื่อง
สําหรับในส่วนของกระทรวงเกษตรและสหกรณ์ จะสนับสนุนการเสริมสร้างองค์ความรู้ในด้านการเกษตรและการผลิตสินค้าเกษตรเพื่อพัฒนาอาชีพ และสร้างรายได้แก่เกษตรกรที่เป็นกลุ่มเปราะบาง และส่งเสริมให้เกิดการรวมกลุ่มของเกษตรกรที่เป็นกลุ่มเปราะบางในรูปแบบต่าง ๆ เพื่อให้สามารถช่วยเหลือกันในการบริหารจัดการผลผลิตทางการเกษตรที่สอดคล้องกับความต้องการของตลาดที่จะช่วยสร้างความเข้มแข็งในการประกอบอาชีพอย่างยั่งยืน
“บันทึกข้อตกลงความร่วมมือนี้ จัดทําขึ้นจากความร่วมมือกันของทุกฝ่ายที่มีความมุ่งมั่นและเห็นความสําคัญในการช่วยเหลือกลุ่มเปราะบางเพื่อลดความเหลื่อมล้ําของประชาชนในประเทศ รวมถึงการพัฒนาคนทุกช่วงวัย เพื่อให้ประชาชนอยู่ดีมีสุข ได้รับผลประโยชน์จากการพัฒนาตามหลักปรัชญาของเศรษฐกิจพอเพียง โดยไม่ทิ้งใครไว้ข้างหลัง” ดร.เฉลิมชัย กล่าว
รัฐบาลไทย-ข่าวทำเนียบรัฐบาล-กรุงไทยผนึก DBS สิงคโปร์เปิดบริการโอนเงินไปต่างประเทศกึ่งเรียลไทม์ ค่าธรรมเนียมเพียง 99 บาท
วันพฤหัสบดีที่ 4 มีนาคม 2564
กรุงไทยผนึก DBS สิงคโปร์เปิดบริการโอนเงินไปต่างประเทศกึ่งเรียลไทม์ ค่าธรรมเนียมเพียง 99 บาท
กรุงไทยร่วมกับ DBS หนึ่งในผู้นําด้าน Digital Banking ของโลก เปิดให้บริการโอนเงินไปต่างประเทศ เพื่อเพิ่มช่องทางการโอนเงินระหว่างประเทศกึ่งเรียลไทม์ นําร่อง 4 สกุลเงินหลัก ได้แก่ USD GBP HK และ SGD ด้วยโปรโมชั่นค่าธรรมเนียมเพียง 99 บาท ถึง 30 เมษายน 2564
นายพิชิต จงสฤษดิ์หวัง ผู้ช่วยกรรมการผู้จัดการใหญ่อาวุโส สายงานกลยุทธ์และผลิตภัณฑ์รายย่อย ธนาคารกรุงไทย เปิดเผยว่า ธนาคารได้ร่วมกับ DBS หนึ่งในผู้นําด้าน Digital Banking ของโลก เปิดให้บริการโอนเงินไปต่างประเทศ เพื่อเพิ่มช่องทางการโอนเงินระหว่างประเทศกึ่งเรียลไทม์ นําร่อง 4 สกุลเงินหลัก ได้แก่ ดอลลาร์สหรัฐ(USD) ปอนด์สเตอร์ลิง (GBP) ดอลลาร์ฮ่องกง (HK) และ ดอลลาร์สิงคโปร์ (SGD) ด้วยโปรโมชั่นค่าธรรมเนียมเพียง 99 บาท ถึง 30 เมษายน 2564 โดยสามารถเลือกหักเงินจากบัญชีเงินฝาก หรือ Krungthai Travel Card ด้วยเรทดีที่สุด พร้อมให้บริการแล้ววันนี้ ที่ธนาคารกรุงไทยทุกสาขาทั่วประเทศ และจะพร้อมให้บริการผ่านแอปพลิเคชัน Krungthai NEXT ภายในเดือนเมษายน 2564 สอบถามข้อมูลเพิ่มเติมที่ Krungthai Call Center โทร. 02-111-1111
รัฐบาลไทย-ข่าวทำเนียบรัฐบาล-การประชุมชี้แจงเร่งรัดการดำเนินงานตามนโยบายและโครงการสำคัญของกระทรวงเกษตรและสหกรณ์
วันศุกร์ที่ 12 มีนาคม 2564
การประชุมชี้แจงเร่งรัดการดําเนินงานตามนโยบายและโครงการสําคัญของกระทรวงเกษตรและสหกรณ์
รองปลัด กษ. 'ประยูร' เป็นประธานการประชุมชี้แจงเร่งรัดการดําเนินงานตามนโยบายและโครงการสําคัญของกระทรวงเกษตรและสหกรณ์ ประจําปีงบประมาณ พ.ศ. 2564 ภาคเหนือตอนบน จํานวน 8 จังหวัด
วันพฤหัสบดีที่11มีนาคม2564นายประยูรอินสกุลรองปลัดกระทรวงเกษตรและสหกรณ์เป็นประธานการประชุมชี้แจงเร่งรัดการดําเนินงานตามนโยบายและโครงการสําคัญของกระทรวงเกษตรและสหกรณ์ประจําปีงบประมาณพ.ศ. 2564ภาคเหนือตอนบนจํานวน8จังหวัดครั้งที่1/2564ณห้องประชุมสํานักงานชลประทานที่1จังหวัดเชียงใหม่เพื่อรับทราบปัญหาและอุปสรรคในการดําเนินงานของเกษตรและสหกรณ์จังหวัด(เชียงรายเชียงใหม่น่านพะเยาแพร่แม่ฮ่องสอนลําปางลําพูน)และหน่วยงานภายใต้การกํากับดูแลในจังหวัดเชียงใหม่(สํานักงานชลประทานที่1เชียงใหม่สํานักงานการปฏิรูปที่ดินจังหวัดเชียงใหม่สถานีพัฒนาที่ดินเชียงใหม่ศูนย์ปฏิบัติการฝนหลวงภาคภาคเหนือการยางแห่งประเทศไทยจังหวัดเชียงใหม่)ในประเด็นสําคัญดังนี้
1)การขับเคลื่อน5ยุทธศาสตร์และแนวทางนโยบายหลักสําหรับการขับเคลื่อนภาคเกษตรให้ประสบผลสําเร็จ15ด้านของดร.เฉลิมชัยศรีอ่อนรัฐมนตรีว่าการกระทรวงเกษตรและสหกรณ์
2)โครงการ1ตําบล1กลุ่มเกษตรทฤษฎีใหม่
3)การประกันรายได้ของเกษตรกรผู้ปลูกข้าวยางพารามันสําปะหลังปาล์มน้ํามันและข้าวโพดเลี้ยงสัตว์
4)การเพิ่มประสิทธิภาพการบริหารจัดการและแก้ไขปัญหาภัยพิบัติด้านการเกษตร
5)แผนแม่บทประเด็นการเกษตรเกษตรปลอดภัยเกษตรกรรมยั่งยืน
6)แผนการดําเนินการป้องกันแก้ไขปัญหาผลไม้ภาคเหนือ
จากนั้นลงพื้นที่พบปะเกษตรกรและตรวจเยี่ยมโครงการ1ตําบล1กลุ่มเกษตรทฤษฎีใหม่ตําบลหนองผึ้งอําเภอสารภีจังหวัดเชียงใหม่ของนางสาววิภาพรพัฒนาภรณ์เกษตรกรผู้เข้าร่วมโครงการฯบนพื้นที่3ไร่ซึ่งปัจจุบันอยู่ในขั้นตอนการปรับปรุงแปลงเกษตรทฤษฎีใหม่และฝึกอบรมให้ความรู้แก่เกษตรกร
รัฐบาลไทย-ข่าวทำเนียบรัฐบาล-ปลัดฯ กอบชัยเยี่ยมชมโรงงานประกอบหุ่นยนต์ จ.สมุทรปราการ
วันศุกร์ที่ 12 มีนาคม 2564
ปลัดฯ กอบชัยเยี่ยมชมโรงงานประกอบหุ่นยนต์ จ.สมุทรปราการ
ปลัดกระทรวงอุตสาหกรรมเยี่ยมชมโรงงานประกอบหุ่นยนต์ จ.สมุทรปราการ
จ.สมุทรปราการ : วันนี้ (12 มีนาคม 2564) นายกอบชัย สังสิทธิสวัสดิ์ ปลัดกระทรวงอุตสาหกรรม พร้อมด้วยนางวรวรรณ ชิตอรุณ รองปลัดกระทรวงอุตสาหกรรม และนายเดชา จาตุธนานันท์ ผู้ตรวจราชการกระทรวงอุตสาหกรรม ลงพื้นที่เยี่ยมชมโรงงานบริษัท โรบอท ซิสเต็ม จํากัด ซึ่งเป็นผู้ประกอบการที่รับออกแบบ และแก้ไขปรับปรุงระบบหุ่นยนต์อุตสาหกรรมทั้งในและต่างประเทศสําหรับใช้ในธุรกิจขนาดใหญ่ และเยี่ยมชมชมการใช้งานการจําลองภาพเสมือนจริง 3 มิติที่จําลองการทํางานของหุ่นยนต์และระบบหุ่นยนต์ โดยโรงงานนี้เป็นผู้ได้รับสินเชื่อเอสเอ็มอีตามแนวประชารัฐจากโครงการสินเชื่อ SME โตไว ไทยยั่งยืนด้วย โดยมีนายกัมปนาท ตันพิทักษ์สิทธิ์ กรรมการผู้จัดการบริษัท โรบอท ซิสเต็ม จํากัด ให้การต้อนรับ ณ โรงงานบริษัท โรบอท ซิสเต็ม จํากัด อ.บางพลี จ.สมุทรปราการ
รัฐบาลไทย-ข่าวทำเนียบรัฐบาล-นายกรัฐมนตรีขอบคุณประชาชนที่ร่วมกันแจ้งเบาะแสการกระทำผิด ยืนยันรัฐบาลเดินหน้าแก้ไขปัญหาพร้อมรับฟังความคิดเห็นจากประชาชน
วันพุธที่ 10 มีนาคม 2564
นายกรัฐมนตรีขอบคุณประชาชนที่ร่วมกันแจ้งเบาะแสการกระทําผิด ยืนยันรัฐบาลเดินหน้าแก้ไขปัญหาพร้อมรับฟังความคิดเห็นจากประชาชน
นายกรัฐมนตรีขอบคุณประชาชนที่ร่วมกันแจ้งเบาะแสการกระทําผิด ยืนยันรัฐบาลเดินหน้าแก้ไขปัญหาพร้อมรับฟังความคิดเห็นจากประชาชน
วันนี้ (9 มีนาคม 2564) เวลา 13.00 น. ณ ตึกสันติไมตรี ทําเนียบรัฐบาล ภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ขอบคุณประชาชนที่ร่วมกันแจ้งเบาะแสผู้กระทําผิดผ่านช่องทางสายด่วนรัฐบาล โทร.1111 อาทิ แรงงานเข้าเมืองผิดกฎหมาย บ่อนการพนัน การไม่ปฏิบัติตามข้อกําหนดมาตรา 9 แห่ง พรก.ฉุกเฉินฯ และการร้องทุกข์ต่าง ๆ โดยรวมตั้งแต่วันที่ 7 มกราคม 64 – 8 มีนาคม 64 มีการแจ้งเบาะแสทั้งหมดจํานวน 119,294 เรื่อง ซึ่งสํานักนายกรัฐมนตรีได้ดําเนินการส่งเรื่องไปยังหน่วยงานที่เกี่ยวข้องเพื่อแก้ไขปัญหาเพื่อแก้ไขปัญหาแล้ว 118,918 เรื่อง และรอผลการพิจารณาอีก 376 เรื่อง สําหรับการร้องทุกข์ทั่วไปในภาพรวม อาทิ สังคมสวัสดิการ การเมืองการปกครอง เศรษฐกิจ กล่าวโทษเจ้าหน้าที่รัฐ กฎหมาย ทรัพยากรธรรมชาติและสิ่งแวดล้อม การอํานวยความสะดวก รวมแล้ว 42,551 เรื่อง และได้ดําเนินการแก้ไขจนได้ข้อยุติแล้ว 38,516 เรื่อง และอยู่ระหว่างรอผลการพิจารณาอีกประมาณ 4,035 เรื่อง ซึ่งเป็นการทํางานในรูปแบบรับฟังความคิดเห็นประชาชนทั่วไป
นายกรัฐมนตรียังห่วงใยปัญหาฝุ่นละออง PM 2.5 ภาคเหนือ แม้จุดความร้อนในประเทศไทยได้ลดลงจากปีที่แล้ว แต่ยังมีผลกระทบจากประเทศเพื่อนบ้าน จึงต้องเร่งหาความร่วมมือเพื่อช่วยกันแก้ไขปัญหา อาทิ การใช้วัชพืชให้เกิดประโยชน์ทดแทนการเผา หรือนํามาต่อยอดเป็นวิสาหกิจชุมชนได้ในอนาคต รวมถึงอาศัยความร่วมมือจากโรงงานอุตสาหกรรม เกษตรกร ลดปัญหาควันดําจากการจราจรและการบังคับใช้กฎหมายเพื่อแก้ไขปัญหาอีกด้วย
นายกรัฐมนตรีกล่าวถึงการแก้ไขปัญหาชาวบ้านบางกลอยภายหลังจากคําตัดสินของศาลว่า ได้มีการจัดหาพื้นที่ทดแทนใน 3 พื้นที่ เพื่อช่วยเหลือชาวบางกลอยจากเดิม 97 คนเพิ่มเป็น 1,000 กว่าคน ซึ่งรัฐบาลไม่นิ่งนอนใจในการจัดหาพื้นที่อยู่อาศัย พื้นที่เกษตร ให้แก่ประชาชน โดยจะต้องแก้ไขปัญหาแบบเชิงบูรณาการ ในโอกาสนี้ นายกรัฐมนตรียังกล่าวถึงการเลื่อนสอบ TCAS โดยกระทรวงศึกษาธิการอยู่ระหว่างการพิจารณาดําเนินการเพื่อเตรียมความพร้อมในการสอบให้แก่นักเรียน อาทิ การจัดศูนย์ติวสอบ โดยนายกรัฐมนตรีแนะว่าแม้ว่าจะมีการงดการเรียนการสอนที่โรงเรียน แต่ขอให้ทุกคนทบทวนบทเรียน อ่านหนังสือ เพิ่มเติมด้วย
................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกฯ ย้ำความเป็นหุ้นส่วนทางยุทธศาสตร์ไทย-เวียดนาม พร้อมใช้ประโยชน์จากกลไกทวิภาคี เพื่อขับเคลื่อนความร่วมมือให้เกิดผลเป็นรูปธรรม
วันจันทร์ที่ 22 มีนาคม 2564
นายกฯ ย้ําความเป็นหุ้นส่วนทางยุทธศาสตร์ไทย-เวียดนาม พร้อมใช้ประโยชน์จากกลไกทวิภาคี เพื่อขับเคลื่อนความร่วมมือให้เกิดผลเป็นรูปธรรม
นายกฯ ย้ําความเป็นหุ้นส่วนทางยุทธศาสตร์ไทย-เวียดนาม พร้อมใช้ประโยชน์จากกลไกทวิภาคี เพื่อขับเคลื่อนความร่วมมือให้เกิดผลเป็นรูปธรรม
วันนี้ (22 มีนาคม 2564) เวลา 13.30 น. ณ ห้องสีงาช้าง ตึกไทยคู่ฟ้า ทําเนียบรัฐบาล นายฟาน จี๊ ทัญ (H.E. Mr. Phan Chi Thanh) เอกอัครราชทูตเวียดนามประจําประเทศไทย เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เนื่องในโอกาสเข้ารับหน้าที่ ภายหลังเสร็จสิ้นการหารือ นายอนุชา บูรพชัยศรี โฆษกประจําสํานักนายกรัฐมนตรี ได้กล่าวสรุปสาระสําคัญ ดังนี้
นายกรัฐมนตรีกล่าวต้อนรับและแสดงความยินดีกับเอกอัครราชทูตเวียดนามในโอกาสเข้ารับตําแหน่ง ชื่นชมความสัมพันธ์ระหว่างไทยกับเวียดนามที่มีความใกล้ชิดและมีพลวัตมาอย่างต่อเนื่อง โดยทั้งสองประเทศเป็นหุ้นส่วนทางยุทธศาสตร์ที่สําคัญต่อกัน อย่างไรก็ดี นายกรัฐมนตรีเห็นว่า ทั้งสองฝ่ายควรเพิ่มพูนความร่วมมือในสาขาที่ทั้งสองมีศักยภาพ อาทิ เกษตรกรรม นอกจากนี้ นายกรัฐมนตรีฝากความระลึกถึงนายกรัฐมนตรี เหวียน ซวน ฟุก ในฐานะเพื่อนสนิทที่ได้พบปะหารือกันมาตลอด และเลขาธิการพรรค เหวียน ฝู จ่อง พร้อมทั้งยินดีกับการประชุมสมัชชาใหญ่พรรคคอมมิวนิสต์เวียดนาม ครั้งที่ 13 ที่ผ่านมา ซึ่งประสบความสําเร็จไปด้วยดี
เอกอัครราชทูตเวียดนามฯ ขอบคุณนายกรัฐมนตรีที่ให้การต้อนรับอย่างอบอุ่น ยินดีที่ได้ดํารงตําแหน่งที่ประเทศไทย ซึ่งเป็นประเทศที่น่าอยู่ พร้อมทั้งชื่นชมความสัมพันธ์ระหว่างไทยกับเวียดนามที่มีความใกล้ชิดกันมาอย่างยาวนาน โดยในปีนี้เป็นปีครบรอบ 45 ปีของการสถาปนาความสัมพันธ์์ทางการทูตระหว่างกัน ซึ่งหน่วยงานที่เกี่ยวข้องของทั้งสองฝ่ายจะได้ประสานงานกันเพื่อจัดกิจกรรมเฉลิมฉลองวาระสําคัญดังกล่าว นอกจากนี้ เอกอัครราชทูตเวียดนามฯ ยืนยันพร้อมสานต่อและส่งเสริมความร่วมมือระหว่างกันในทุกระดับ ตลอดจนประสงค์ที่จะแลกเปลี่ยนความรู้และประสบการณ์จากไทยในด้านต่าง ๆ ที่เป็นประโยชน์ต่อไป
ไทย-เวียดนาม พร้อมส่งเสริมความร่วมมือทางเศรษฐกิจระหว่างกัน โดยใช้ประโยชน์จากกลไกทวิภาคีที่มีอยู่ อาทิ คณะกรรมการร่วมทางการค้า (Joint Trade Committee: JTC) เพื่อเป็นกลไกในการกระชับความร่วมมือทางเศรษฐกิจและกําหนดเป้าหมายการค้าใหม่ระหว่างกัน นอกจากนี้ นายกรัฐมนตรียินดีที่มีรัฐวิสาหกิจและภาคเอกชนไทยเข้าไปลงทุนในเวียดนามเพิ่มขึ้นเรื่อย ๆ พร้อมขอให้รัฐบาลเวียดนามช่วยดูแลและอํานวยความสะดวกให้แก่นักลงทุนไทยในเวียดนามด้วย โดยเชื่อว่าการลงทุนของไทยจะมีบทบาทในการสนับสนุนฟื้นฟูเศรษฐกิจและสังคมระหว่างกัน
โอกาสนี้ นายกรัฐมนตรีชื่นชมความสําเร็จของเวียดนามในการเป็นเจ้าภาพจัดการประชุมผู้นําเอเปคเมื่อปี 2560 ทั้งนี้ ไทยจะเป็นเจ้าภาพจัดการประชุมผู้นําเอเปคในปี 2565 โดยนายกรัฐมนตรีเห็นว่าเป็นโอกาสที่ดีในการสานต่อความร่วมมือระหว่างกันในระดับพหุภาคี พร้อมหวังว่าเวียดนามจะให้การสนับสนุนประเด็นที่ไทยจะผลักดัน โดยเฉพาะเรื่องเศรษฐกิจชีวภาพ-หมุนเวียน-สีเขียว (Bio-Circular-Green Economy)
รัฐบาลไทย-ข่าวทำเนียบรัฐบาล-สหภาพการบินไทยเข้าขอบคุณรัฐบาล และ ก.แรงงาน หลังช่วยเจรจาคลี่คลายกรณีเปลี่ยนสภาพการจ้างใหม่จนเป็นที่พอใจ
วันพุธที่ 17 มีนาคม 2564
สหภาพการบินไทยเข้าขอบคุณรัฐบาล และ ก.แรงงาน หลังช่วยเจรจาคลี่คลายกรณีเปลี่ยนสภาพการจ้างใหม่จนเป็นที่พอใจ
ประธานสหภาพแรงงานการบินไทยร่วมใจสัมพันธ์ และคณะ นําทีมเข้าพบนายสุชาติ ชมกลิ่น รัฐมนตรีว่าการกระทรวงแรงงาน เพื่อมอบกระเช้าขอบคุณรัฐบาลและกระทรวงแรงงานที่ได้ให้ความช่วยเหลือในการคุ้มครองสิทธิตามกฎหมายแรงงานเนื่องจากบริษัทการบินไทยเปลี่ยนแปลงสภาพการจ้าง
เมื่อวันที่ 17 มีนาคม 2564 ที่ห้องจัตุมงคล ชั้น 6 อาคารกระทรวงแรงงานนายสุชาติ ชมกลิ่น รัฐมนตรีว่าการกระทรวงแรงงานให้การต้อนรับ นายศิริพงษ์ ศุกระกาญจนาโชค ประธานสหภาพแรงงานการบินไทยร่วมใจสัมพันธ์ และคณะ จํานวน 9 คน ในโอกาสเข้าพบรัฐมนตรีว่าการกระทรวงแรงงาน เพื่อมอบกระเช้าขอบคุณรัฐบาลและกระทรวงแรงงานที่ให้ความช่วยเหลือในการคุ้มครองสิทธิตามกฎหมายแรงงานเนื่องจากบริษัทการบินไทยเปลี่ยนแปลงสภาพการจ้างใหม่ โดยมีนางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงาน นายสุทธิ สุโกศล ปลัดกระทรวงแรงงานและผู้บริหารระดับสูงกระทรวงแรงงาน เข้าร่วมในครั้งนี้ด้วย ซึ่งประเด็นปัญหาข้อขัดแย้งเรื่องการเปลี่ยนแปลงสภาพการจ้างใหม่ ตามโครงการแสดงความจํานงยอมเข้าสู่กระบวนการคัดเลือก (Relaunch) ของบริษัทการบินไทย ปัญหาเรื่องข้อขัดแย้งในการแก้ไขข้อบังคับกองทุนสํารองเลี้ยงชีพ และปัญหาอื่น ๆ ตามแผนการฟื้นฟูกิจการของบริษัทฯ ได้รับการดูแลเอาใจใส่ในการแก้ไขปัญหาและเจรจาหาข้อยุติอย่างรวดเร็ว จากท่านสุชาติ ชมกลิ่น รัฐมนตรีว่าการกระทรวงแรงงาน ท่านเธียรรัตน์ นะวะมะวัฒน์ คณะที่ปรึกษารัฐมนตรีว่าการกระทรวงแรงงาน ท่านอภิญญา สุจริตตานันท์ อธิบดีกรมสวัสดิการและคุ้มครองแรงงาน ท่านวรรณรัตน์ ศรีสุกใส รองอธิบดีกรมสวัสดิการและคุ้มครองแรงงาน ท่านรัดเกล้า เชาวลิต ผู้อํานวยการสํานักงานแรงงานสัมพันธ์และผู้บริหารระดับสูงของกรมสวัสดิการและคุ้มครองแรงงาน ตลอดจนเจ้าหน้าที่ที่เกี่ยวข้องทุกท่าน
นายศิริพงษ์ กล่าวว่า ในวันนี้สหภาพแรงงานการบินไทยร่วมใจสัมพันธ์ (สร.กบท.สพ.) และสมาชิกของสหภาพฯ รวมทั้งพนักงาน บริษัท การบินไทย จํากัด (มหาชน) รู้สึกซาบซึ้งในความตั้งใจช่วยเหลือของรัฐบาล ท่าน พล.อ.ประยุทธ์ จันทร์โอชา นายกรัฐมนตรี และกระทรวงแรงงาน จึงได้เข้ามาแสดงความขอบคุณ ที่ได้ใช้ความจริงใจและเอาใจใส่ในการประสานผู้เกี่ยวข้องทุกท่าน จนทําให้มีการประชุมหารือเจรจาหาข้อยุติ และในขณะนี้ประเด็นปัญหาข้อขัดแย้งได้รับการคลี่คลายภายใต้กรอบของกฎหมายคุ้มครองแรงานกําหนดจนเป็นที่พึงพอใจของพนักงานบริษัท การบินไทย จํากัด (มหาชน) และสหภาพแรงงานฯ แล้ว
รัฐบาลไทย-ข่าวทำเนียบรัฐบาล-‘สุชาติ’ ปลื้ม!! ยอดยืนยันตัวตน ม33เรารักกัน วันแรกเกินครึ่ง
วันอังคารที่ 16 มีนาคม 2564
‘สุชาติ’ ปลื้ม!! ยอดยืนยันตัวตน ม33เรารักกัน วันแรกเกินครึ่ง
รัฐมนตรีว่าการกระทรวงแรงงาน เผยความคืบหน้าโครงการ ม33เรารักกัน หลังเปิดให้ตรวจสอบสิทธิผู้มีสิทธิได้รับเงินทางเว็บไซต์ www.ม33เรารักกัน ตั้งแต่วันที่ 15 -21 มี.ค.64 พบว่า วันแรกมีผู้ยืนยันตัวตนโครงการ ม33เรารักกัน ซึ่งมีผู้ผ่านเกณฑ์ได้รับสิทธิแล้ว
เมื่อวันที่ 16 มีนาคม 2564นายสุชาติ ชมกลิ่น รัฐมนตรีว่าการกระทรวงแรงงานเปิดเผยถึงความคืบหน้าโครงการ ม33เรารักกัน ว่า จากผู้ลงทะเบียนทั้งสิ้น 8,208,286 คน ไม่ผ่านการตรวจสอบข้อมูลกับกรมการปกครอง จํานวน 622,172 คน ไม่ผ่านเงื่อนไขเงินฝากเกิน 500,000 บาท จํานวน 168,679 คน ซึ่งมีผู้ผ่านเกณฑ์ได้รับสิทธิแล้ว จํานวน 7,417,435 คน และกดเข้าร่วมโครงการแล้ว จํานวน 3,991,206 คน คิดเป็น 54 % ส่วนผลการให้บริการศูนย์ประสานงานทบทวนสิทธิโครงการ ม33เรารักกันทั้ง 2 กลุ่ม (ข้อมูล ณ วันที่ 16 มี.ค.64 เวลา 08.00 น.) กลุ่มทบทวนสิทธิยอดผู้ลงทะเบียนสําเร็จสะสม จํานวน 494,380 คน และกลุ่มไม่มีสมาร์ทโฟนผู้ลงทะเบียนสําเร็จสะสม จํานวน 3,838 คน
นายสุชาติกล่าวต่อว่า โครงการ ม33เรารักกัน ซึ่งรัฐบาล ภายใต้การนําของ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และกระทรวงแรงงานภายใต้การกํากับดูแลของ พล.อ.ประวิตร วงษ์สุวรรณ รองนายกรัฐมนตรี ได้ช่วยเหลือเยียวยาแบ่งเบาภาระค่าครองชีพของผู้ประกันตนมาตรา 33 ให้ได้รับสิทธิคนละ 4,000 บาท และขณะนี้อยู่ในขั้นตอนการตรวจสอบสิทธิผู้มีสิทธิได้รับเงินทางเว็บไซต์ www.ม33เรารักกัน และยืนยันตัวตนในแอพพลิเคชั่น ‘เป๋าตัง’ ตั้งแต่วันที่ 15 -21 มี.ค.64 หากตรวจสอบแล้วไม่มีสิทธิ์ จะต้องรีบทบทวนสิทธิตั้งแต่วันที่ 15 -28 มี.ค.64 กลุ่มแรก คือ ผู้ยังไม่ได้ลงทะเบียนมาก่อนกับผู้ที่ได้รับ SMS จากธนาคารกรุงไทยว่าชื่อ นามสกุลผิด ให้ทบทวนสิทธิผ่านทางเว็บไซต์ www.ม33เรารักกัน.com ส่วนกลุ่มที่ 2 คือ ผู้ที่ไม่มีสมาร์ทโฟน และผู้ที่ลงทะเบียนแล้วแต่ระบบแจ้งว่าไม่ได้อยู่ในมาตรา 33จะต้องไปทบทวนสิทธิที่สํานักงานประกันสังคมกรุงเทพมหานครพื้นที่/จังหวัด/สาขา ทั่วประเทศ ตั้งแต่เวลา 08.30 – 18.30 น. ทุกวันไม่เว้นวันหยุดราชการ โดยให้นําบัตรประชาชนแบบสมาร์ทการ์ดมาด้วย ณ สํานักงานประกันสังคมกรุงเทพมหานครพื้นที่/จังหวัด/สาขา ทั่วประเทศ หรือโทรสายด่วนกระทรวงแรงงาน 1506 กด 1 สํานักงานประกันสังคม และสามารถโทรศัพท์สอบถามจากเจ้าหน้าที่ได้โดยตรงที่สํานักงานประกันสังคมทุกแห่งทั่วประเทศ
รัฐบาลไทย-ข่าวทำเนียบรัฐบาล-คกก.Medical Hub เห็นชอบมาตรการผ่อนคลายกิจกรรมในสถานกักตัว รองรับเปิดประเทศ
วันพฤหัสบดีที่ 25 มีนาคม 2564
คกก.Medical Hub เห็นชอบมาตรการผ่อนคลายกิจกรรมในสถานกักตัว รองรับเปิดประเทศ
คณะกรรมการ Medical Hub เห็นชอบมาตรการผ่อนคลายกิจกรรมในสถานกักตัวผู้เดินทางจากต่างประเทศ เตรียมจัดทําหลักเกณฑ์มาตรฐานกลาง เพื่อรองรับการเปิดประเทศในอนาคต พร้อมเห็นชอบรูปแบบการท่องเที่ยว 3 พื้นที่ ภูเก็ต สมุย เชียงคาน
คณะกรรมการ Medical Hub เห็นชอบมาตรการผ่อนคลายกิจกรรมในสถานกักตัวผู้เดินทางจากต่างประเทศ เตรียมจัดทําหลักเกณฑ์มาตรฐานกลาง เพื่อรองรับการเปิดประเทศในอนาคต พร้อมเห็นชอบรูปแบบการท่องเที่ยว 3 พื้นที่ ภูเก็ต สมุย เชียงคาน
วันนี้ (25 มีนาคม 2564) ที่กระทรวงสาธารณสุข จ.นนทบุรี นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา และ ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข เป็นประธานร่วมการประชุมคณะกรรมการอํานวยการเพื่อพัฒนาประเทศไทยให้เป็นศูนย์กลางสุขภาพนานาชาติ (นโยบาย Medical Hub) ครั้งที่ 1/2564 โดยมี นายแพทย์ธเรศ กรัษนัยรวิวงค์ อธิบดีกรมสนับสนุนบริการสุขภาพ และคณะกรรมการจากหน่วยงานที่เกี่ยวข้อง เข้าร่วมประชุม
ดร.สาธิตกล่าวว่า ที่ประชุมมีมติเห็นชอบการปรับรูปแบบสถานกักกันผู้เดินทางมาจากต่างประเทศ และการผ่อนคลายกิจกรรมในสถานกักกันตามที่ ศบค.กําหนด เพื่อรองรับการเปิดประเทศ ทั้งสถานกักกันทางเลือก (Alternative Quarantine) ที่ให้ผู้กักตัวใช้ห้องฟิตเนส ออกกําลังกายกลางแจ้ง ใช้สระว่ายน้ํา ปั่นจักรยานในพื้นที่ปิด และสถานกักกันในกิจการเพื่อสุขภาพที่ให้มีกิจกรรมในห้องจัดกิจกรรม ใช้สิ่งอํานวยความสะดวกในที่พัก การประชุมทางธุรกิจ การจัดงานอีเวนต์ขนาดใหญ่ หรือประกวดนางงาม เป็นต้น โดยมอบหมายให้กรมสนับสนุนบริการสุขภาพจัดทําหลักเกณฑ์และข้อกําหนดกลางมาตรฐานขั้นตอนการปฏิบัติงานรองรับต่อไป รวมทั้งเห็นชอบหลักการรูปแบบการท่องเที่ยว Sand Box ในพื้นที่จังหวัดท่องเที่ยว 3 แห่ง ได้แก่ ภูเก็ต เกาะสมุย จ.สุราษฎร์ธานี และเชียงคาน จ.เลย ภายใต้เงื่อนไขการจัดกิจกรรมท่องเที่ยวภายในพื้นที่ปลอดภัย (Safe Zone) จากการทําประชาพิจารณ์ นักท่องเที่ยวและประชาชนในพื้นที่จะต้องได้รับวัคซีนโควิด 19 แล้ว มีมาตรการควบคุมการเข้าออกพื้นที่ มีระบบติดตามตัว และมีความพร้อมด้านสาธารณสุข
************************************ 25 มีนาคม 2564
รัฐบาลไทย-ข่าวทำเนียบรัฐบาล-สธ.เชิญกลุ่มเสี่ยงชายเสาหลักครอบครัว ฉีดวัคซีนโรคโควิด 19 ช่วยลดความรุนแรงของโรค
วันเสาร์ที่ 20 มีนาคม 2564
สธ.เชิญกลุ่มเสี่ยงชายเสาหลักครอบครัว ฉีดวัคซีนโรคโควิด 19 ช่วยลดความรุนแรงของโรค
กระทรวงสาธารณสุข เชิญชวนกลุ่มเสี่ยงเข้ารับการฉีดวัคซีนโรคโควิด 19 ตามแผนเมื่อได้รับการติดต่อนัดหมาย เพื่อช่วยลดความรุนแรงของโรค ลดการเสียชีวิต ลดการป่วยที่นอนในโรงพยาบาล โดยเฉพาะกลุ่มเสี่ยงชายที่พบจํานวนการเสียชีวิตมากกว่าหญิง 3 เท่าตัวในการระบาดของโร
กระทรวงสาธารณสุข เชิญชวนกลุ่มเสี่ยงเข้ารับการฉีดวัคซีนโรคโควิด 19 ตามแผนเมื่อได้รับการติดต่อนัดหมาย เพื่อช่วยลดความรุนแรงของโรค ลดการเสียชีวิต ลดการป่วยที่นอนในโรงพยาบาล โดยเฉพาะกลุ่มเสี่ยงชายที่พบจํานวนการเสียชีวิตมากกว่าหญิง 3 เท่าตัวในการระบาดของโรคระลอกใหม่
นายแพทย์โสภณ เมฆธน ผู้ช่วยรัฐมนตรีประจํากระทรวงสาธารณสุข ในฐานะประธานอนุกรรมการอํานวยการบริหารจัดการการให้วัคซีนป้องกันโรคติดเชื้อไวรัสโคโรนา 2019 (COVID-19) ให้สัมภาษณ์ว่า กระทรวงสาธารณสุข ได้เริ่มฉีดวัคซีนให้กับกลุ่มเสี่ยงใน 13 จังหวัดเป้าหมายระยะแรกตั้งแต่วันที่ 28 กุมภาพันธ์ -วันที่ 18 มีนาคม 2564 มีผู้ที่ได้รับการฉีดวัคซีนสะสม 61,791 ราย เป็นผู้ชายร้อยละ 35.5 ผู้หญิงร้อยละ 64.5 อายุเฉลี่ย 44 ปี โดยเป็นบุคลากรทางการแพทย์ประมาณร้อยละ 50.25 เจ้าหน้าที่ด่านหน้ารวม อสม. ร้อยละ 11.08 ผู้มีโรคประจําตัวร้อยละ 6.26 ประชาชนกลุ่มเสี่ยงทั่วไปร้อยละ 32.39 และผู้สูงอายุ60 ปีขึ้นไป ฉีดไปแล้วร้อยละ 0.02 (ข้อมูลOfficial Line หมอพร้อม ณ วันที่ 19 มีนาคม 2564 เวลา 15.48 น.)เนื่องจากเพิ่งเริ่มฉีดหลังจากได้รับวัคซีนแอสตร้าเซนเนก้า ทั้งนี้ มีรายงานเป็นผื่นลมพิษ 2 รายหลังฉีดวัคซีน ซึ่งเป็นอาการที่พบได้ในการฉีดวัคซีนทั่วไป
นายแพทย์โสภณกล่าวต่อว่า มีผลการวิจัยยืนยันชัดเจนว่าวัคซีนโควิดมีประโยชน์ในเรื่องของการลดการป่วยและลดการเสียชีวิต และยังมีข้อมูลที่น่าสังเกตในกลุ่มผู้เสียชีวิตในการระบาดระลอกใหม่ ซึ่งเป็นผู้ชายมากถึง 22 รายสูงกว่าผู้หญิงที่พบเพียง 7 ราย ในขณะที่ผู้ที่มารับการฉีดวัคซีนกลายเป็นผู้หญิงมากกว่าผู้ชาย จึงขอเชิญชวนผู้ชายในพื้นที่เป้าหมายซึ่งเป็นเสาหลักของครอบครัว เข้ารับการฉีดวัคซีนทันทีเมื่อได้รับการติดต่อนัดหมาย เพื่อให้มั่นใจว่าวัคซีนจะช่วยลดความรุนแรงของโรค ลดการเสียชีวิต และลดการป่วยที่ต้องนอนในโรงพยาบาล สามารถดูแลคนในครอบครัวต่อไป นอกจากนี้ นักวิชาการยังเชื่อว่าวัคซีนจะช่วยลดการแพร่โรคในครอบครัวได้ หากพ่อแม่ได้รับการฉีดวัคซีนแล้ว แม้จะได้รับเชื้อแต่เชื้อจะน้อยลง ไม่สามารถแพร่เชื้อให้คนในครอบครัว เพราะลูกๆ หลานๆ ที่มีอายุต่ํากว่า 18 ปียังฉีดวัคซีนไม่ได้
สําหรับวัคซีนที่ประเทศไทยมีอยู่ขณะนี้มาจาก 2 บริษัท คือ ซิโนแวค ประเทศจีนฉีดให้กับประชาชนอายุ 18 - 59 ปี เนื่องจากมีข้อมูลด้านปลอดภัย หรือประสิทธิภาพของวัคซีนในกลุ่มอายุ 60 ปีขึ้นไปยังมีน้อย จึงฉีดให้กลุ่มเป้าหมายในพื้นที่เสี่ยงอายุ 18 - 59 ปี ส่วนวัคซีนของแอสตร้าเซนเนก้าฉีดได้ทุกกลุ่มอายุ ตั้งแต่อายุ 18 ขึ้นไป รวมถึงผู้สูงอายุเกิน 60 ปีขึ้นไป ดังนั้นในระยะแรก ที่มีวัคซีนของแอสตร้าเซนเนก้า เพียง 100,000 กว่าโดสจึงนําไปใช้ฉีดเสริมในกลุ่มที่มีอายุ 60 ขึ้นไป ทั้งบุคลากรทางการแพทย์ อสม. เจ้าหน้าที่ที่ทํางานด่านหน้า ตลอดจนประชาชนในจังหวัดที่ได้รับวัคซีนชิโนแวค ซึ่งยังไม่ได้ฉีดให้กับกลุ่มผู้สูงอายุตามข้อจํากัดของวัคซีน เมื่อมีวัคซีนแอสตร้าเซนเนก้ามากขึ้นในเดือนมิถุนายนจะนําไปฉีดให้กับทุกกลุ่มอายุตามแผนการฉีดวัคซีนที่วางไว้
********************************* 20 มีนาคม 2564
รัฐบาลไทย-ข่าวทำเนียบรัฐบาล-ขยายเวลาทุนเรียนดีมนุษยศาสตร์-สังคมศาสตร์
วันพฤหัสบดีที่ 25 มีนาคม 2564
ขยายเวลาทุนเรียนดีมนุษยศาสตร์-สังคมศาสตร์
วันพฤหัสบดีที่ 25 มีนาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบขยายระยะเวลาทุนเรียนดีสาขามนุษยศาสตร์และสังคมศาสตร์แห่งประเทศไทย จากเดิมสิ้นสุดปี 2564 เป็นสิ้นสุดปี 2570 โดยมีเป้าหมายเพื่อผลิตอาจารย์ในสาขามนุษยศาสตร์และสังคมศาสตร์คุณภาพสูงให้แก่มหาวิทยาลัย แบ่งเป็นทุนระดับปริญญาโทและเอกในประเทศ 175 ทุน ต่างประเทศ 462 ทุน ทุนให้ไปศึกษาอบรมหรือทําวิจัยในต่างประเทศ 93 ทุน และทุนสําหรับการทําวิจัยเชิงลึกในต่างประเทศ อีก 230 ทุน ปัจจุบันมีนักเรียนทุนที่สําเร็จการศึกษาแล้ว 273 คน อยู่ระหว่างการศึกษา 210 คน ซึ่งบัณฑิตเหล่านี้จะไปทดแทนในตําแหน่งอาจารย์สาขามนุษยศาสตร์และสังคมศาสตร์ในมหาวิทยาลัยของรัฐทั่วประเทศที่คาดว่าจากนี้ถึงปี 2570 จะมีผู้เกษียณอายุราชการกว่า 4,600 คน
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-จับกัง1’ ขานรับข้อสั่งการ ‘บิ๊กตู่’ เร่งเจรจาคุ้มครองลูกจ้างการบินไทย ตามแผนฟื้นฟูกิจการ ให้ได้สิทธิตามกฎหมายแรงงาน
วันพุธที่ 10 มีนาคม 2564
จับกัง1’ ขานรับข้อสั่งการ ‘บิ๊กตู่’ เร่งเจรจาคุ้มครองลูกจ้างการบินไทย ตามแผนฟื้นฟูกิจการ ให้ได้สิทธิตามกฎหมายแรงงาน
รัฐมนตรีว่าการกระทรวงแรงงาน ขานรับข้อสั่งการนายกรัฐมนตรี ให้ช่วยเหลือดูแลลูกจ้างการบินไทยให้ได้รับการสิทธิประโยชน์ตามกฎหมายคุ้มครองแรงงาน กรณีบริษัทเปลี่ยนแปลงสภาพการจ้างตามแผนการฟื้นฟูกิจการการบินไทย
เมื่อวันที่ 10 มีนาคม 2564 เวลา 13.30 น. ที่ห้องประชุม ศ.นิคม จันทรวิทุร ชั้น 5 อาคารกระทรวงแรงงาน นายสุชาติ ชมกลิ่น รัฐมนตรีว่าการกระทรวงแรงงาน เป็นประธานการประชุมเพื่อหารือร่วมกับผู้แทนสหภาพแรงงานบริษัท การบินไทย จํากัด (มหาชน) จํานวนประมาณ 150 คน เพื่อเจรจาหาข้อยุติประเด็นข้อขัดแย้งเรื่องการเปลี่ยนแปลงสภาพการจ้างใหม่ ตามโครงการ Relaunch ของบริษัทการบินไทย ปัญหาเรื่องข้อขัดแย้งในการแก้ข้อบังคับกองทุน และปัญหาอื่นๆ ตามแผนการฟื้นฟูกิจการ และจัดระเบียบพนักงานใหม่ทั้งหมดของบริษัท การบินไทยฯ โดย รมว.แรงงาน กล่าวว่า รัฐบาลภายใต้การนําของ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กระทรวงแรงงานภายใต้การกํากับดูแลของ พล.อ.ประวิตร วงษ์สุวรรณ รองนายกรัฐมนตรี ได้มีความห่วงใยพี่น้องผู้ใช้แรงงาน โดยท่านได้กําชับให้กระทรวงแรงงาน ดูแลพี่น้องแรงงานให้เหมือนคนครอบครัว ซึ่งในเรื่องนี้ท่านนายกฯ ได้มอบหมายให้ผมเข้ามาดูแลพนักงานการบินไทยเพื่อให้ได้รับความคุ้มครองตามกฎหมายแรงงาน ในวันนี้ผมในฐานะรัฐมนตรีว่าการกระทรวงแรงงาน ไม่ได้นิ่งนอนใจ ได้ลงมาดูแลและแก้ไขปัญหาในเรื่องนี้โดยตนเองเพื่อให้ปัญหาทุกอย่างได้ดําเนินการแก้ไขโดยเร่งด่วนและอยู่ภายใต้กรอบของกฎหมาย
นายสุชาติ กล่าวต่อว่า สําหรับข้อเรียกร้องของพนักงานการบินไทยซึ่งผมได้พูดคุยกับผู้บริหารแล้ว โดยต้องนําข้อเรียกร้องที่พนักงานไม่ได้รับความเป็นธรรมมาหารือร่วมกัน กระทรวงแรงงานจะเป็นตัวกลางเจรจาให้ฝ่ายนายจ้างและฝ่ายลูกจ้างไปด้วยกันได้ ขณะเดียวกันผู้บริหารการบินไทยก็พยายามที่จะแก้ไขปัญหาเรื่องของสิทธิประโยชน์ต่างๆ ของลูกจ้าง ซึ่งทุกอย่างอยู่ภายใต้การเจรจาเพื่อหาข้อสรุปร่วมกันภายใต้ข้อกฎหมายที่กําหนด
ด้าน นายนเรศ ผึ้งแย้ม ที่ปรึกษาสหภาพแรงงานการบินไทยร่วมใจสัมพันธ์ กล่าวว่า ขอบคุณรัฐบาลและกระทรวงแรงงานที่ไม่ทอดทิ้งพนักงานการบินไทย พยายามไกล่เกลี่ยให้เกิดความชัดเจนขึ้น ซึ่งพนักงานทุกคนทั้งสมัครใจและไม่สมัครใจจะได้รับการคุ้มครองตามกฎหมายเช่นเดียวกัน
รัฐบาลไทย-ข่าวทำเนียบรัฐบาล-ดีอีเอส ติวเข้มจัดอบรมการใช้งานระบบบริหารจัดการองค์กรภาครัฐ (Back Office) เพิ่มประสิทธิภาพการทำงานขององค์กร
วันศุกร์ที่ 5 มีนาคม 2564
ดีอีเอส ติวเข้มจัดอบรมการใช้งานระบบบริหารจัดการองค์กรภาครัฐ (Back Office) เพิ่มประสิทธิภาพการทํางานขององค์กร
ดีอีเอส ติวเข้มจัดอบรมการใช้งานระบบบริหารจัดการองค์กรภาครัฐ (Back Office) เพิ่มประสิทธิภาพการทํางานขององค์กร
เมื่อวันที่ 5 มีนาคม 2564 นายภูเวียง ประคํามินทร์ รองปลัดกระทรวงดิจิทัลเพื่อเศรษฐกิจและสังคม เป็นประธานเปิดการฝึกอบรมการใช้งานระบบบริหารจัดการองค์กรภาครัฐ (Back Office) ซึ่งประกอบด้วยระบบงานด้านงบประมาณ (สําหรับการบันทึกและขอใช้เงินงบประมาณ) และระบบนโยบาย แผนงาน โครงการ (สําหรับบันทึก ติดตาม และพิมพ์รายงานโครงการ) โดยมีบุคลากรและเจ้าหน้าที่เกี่ยวข้องจากสํานักงานปลัดกระทรวงดิจิทัล เข้าร่วมอบรม ณ ห้องฝึกอบรมคอมพิวเตอร์ ชั้น 6 กระทรวงดิจิทัลฯ ศูนย์ราชการ แจ้งวัฒนะ ซึ่งเป็นส่วนหนึ่งที่เสริมทักษะให้แก่บุคลากรสามารถพัฒนาขีดความสามารถของตนเอง เพิ่มประสิทธิภาพของการทํางานให้ดียิ่งขึ้น โดยที่ผ่านมากระทรวงฯ ได้จัดกิจกรรมอบรมองค์ความรู้ใหม่ๆ อย่างต่อเนื่อง อาทิ ฝึกอบรมเสริมสร้างความรู้ความเข้าใจในการจัดเก็บข้อมูลที่มีอยู่ในความครอบครองของรัฐ แนวทางการดําเนินการธรรมาภิบาลข้อมูลภาครัฐ (data governance for government) เชื่อว่ากิจกรรมดังกล่าวจะเป็นประโยชน์ต่อการทํางานขององค์กร จะทําให้องค์กรมีทิศทางการทํางานที่ชัดเจนต่อไป
*****************
รัฐบาลไทย-ข่าวทำเนียบรัฐบาล-ศบค.มท. สั่งการผู้ว่าฯ ทุกจังหวัด กำกับดูแลและกำชับการปฏิบัติในตลาดและพื้นที่อื่น ๆ ทั่วประเทศ ให้เป็นไปตามมาตรการกระทรวงสาธารณสุขโดยเคร่งครัด เพื่อป้องกันและสกัดโควิด-19
วันพุธที่ 17 มีนาคม 2564
ศบค.มท. สั่งการผู้ว่าฯ ทุกจังหวัด กํากับดูแลและกําชับการปฏิบัติในตลาดและพื้นที่อื่น ๆ ทั่วประเทศ ให้เป็นไปตามมาตรการกระทรวงสาธารณสุขโดยเคร่งครัด เพื่อป้องกันและสกัดโควิด-19
ศบค.มท. สั่งการผู้ว่าฯ ทุกจังหวัด กํากับดูแลและกําชับการปฏิบัติในตลาดและพื้นที่อื่น ๆ ทั่วประเทศ ให้เป็นไปตามมาตรการกระทรวงสาธารณสุขโดยเคร่งครัด เพื่อป้องกันและสกัดโควิด-19
เมื่อวันที่ 16 มี.ค. 64 ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 กระทรวงมหาดไทย (ศบค.มท.) เปิดเผยว่า เนื่องด้วยสถานการณ์การแพร่ระบาดของโรคติดเชื้อไวรัสโคโรนา 2019 ในช่วงวันที่ 7 - 13 มีนาคม 64 ได้มีการตรวจพบผู้ติดเชื้อบริเวณตลาดในพื้นที่เขตบางแค กรุงเทพมหานคร เป็นจํานวนมาก
เพื่อเป็นการป้องกันและควบคุมสถานการณ์ การแพร่ระบาดของโรคโควิด-19 ในพื้นที่ตลาดรวมถึงพื้นที่เสี่ยงอื่น ๆ ทั่วประเทศ นายฉัตรชัย พรหมเลิศ ปลัดกระทรวงมหาดไทย ในฐานะหัวหน้าผู้รับผิดชอบในการแก้ไขสถานการณ์ฉุกเฉินในส่วนที่เกี่ยวกับการสั่งการและประสานกับผู้ว่าราชการจังหวัดและผู้ว่าราชการกรุงเทพมหานคร ได้สั่งการไปยังผู้ว่าราชการจังหวัดทุกจังหวัด กํากับดูแลและกําชับการปฏิบัติให้เป็นไปตามมาตรการป้องกันการแพร่ระบาดของกระทรวงสาธารณสุขโดยเคร่งครัด โดยในการเข้าใช้บริการตลาดและพื้นที่เสี่ยงอื่น ๆ ต้องจัดให้มีทางเข้าออกพื้นที่ทางเดียว พร้อมกําชับการปฏิบัติตามมาตรการสาธารณสุข D-M-H-T-T คือ Distancing เว้นระยะห่างระหว่างกัน Mask Wearing สวมหน้ากากผ้า/หน้ากากอนามัยตลอดเวลา Hand Washing ล้างมือบ่อยๆ Testing ตรวจวัดอุณหภูมิร่างกายก่อนเข้าพื้นที่ และ Thai Cha na ใช้แอปไทยชนะหรือหมอชนะอย่างเคร่งครัด นอกจากนี้ให้แจ้งนายอําเภอทุกอําเภอมอบหมายกํานัน ผู้ใหญ่บ้าน กรรมการหมู่บ้าน และพิจารณาสั่งใช้สมาชิกกองอาสารักษาดินแดน (อส.) สนับสนุนการปฏิบัติขององค์กรปกครองส่วนท้องถิ่น อาสาสมัครสาธารณสุขประจําหมู่บ้าน (อสม.) และหน่วยงานที่เกี่ยวข้องในพื้นที่ในการกํากับให้การปฏิบัติเป็นไปตามมาตรการโดยเคร่งครัด
รัฐบาลไทย-ข่าวทำเนียบรัฐบาล-ผู้ตรวจราชการฯ ดีอีเอส ร่วมงาน 130 ปี ก.ยุติธรรม
วันพฤหัสบดีที่ 25 มีนาคม 2564
ผู้ตรวจราชการฯ ดีอีเอส ร่วมงาน 130 ปี ก.ยุติธรรม
ผู้ตรวจราชการฯ ดีอีเอส ร่วมงาน 130 ปี ก.ยุติธรรม
เมื่อวันที่ 25 มีนาคม 2564 นางคนึงนิจ คชศิลา หัวหน้าผู้ตรวจราชการกระทรวงดิจิทัลเพื่อเศรษฐกิจและสังคม เข้าร่วมเป็นเกียรติเนื่องในโอกาสวันสถาปนากระทรวงยุติธรรมครบ 130 ปี ที่ได้ดําเนินงานในฐานะองค์กรหลักของกระบวนการยุติธรรม เพื่ออํานวยความยุติธรรมของประเทศไทย จากอดีตที่ผ่านมา ซึ่งเป็นไปตามนโยบาย “ยุติธรรมสร้างสุข ยุติธรรมเชิงรุก สร้างสุขให้ประชาชน” โดยที่ผ่านมาได้มีการพยายามนําเทคโนโลยีต่างๆ มาช่วยงานให้ทันกับยุคสมัยที่เปลี่ยนแปลงไป เช่น การปราบปรามยาเสพติด ที่เน้นการยึดทรัพย์ตัดวงจรทางการเงินของเครือข่าย การเตรียมการจัดตั้งศูนย์ข้อมูลอัตลักษณ์บุคคลผู้กระทําผิดเพื่อสนับสนุนงานกระบวนการยุติธรรม การตั้งศูนย์เฉพาะกิจเฝ้าระวังความปลอดภัยประชาชน (JSOC) การจัดทําแอปพลิเคชันต่างๆ ให้ประชาชนสามารถร้องเรียนและขอคําปรึกษาในด้านต่างๆ ของทุกหน่วยงานในสังกัดกระทรวงฯตลอด 24 ชั่วโมง พร้อมกันนี้ ผู้ตรวจราชการฯ ร่วมบริจาคสมทบทุนเข้ากองทุนยุติธรรม ณ กระทรวงยุติธรรม ถ.แจ้งวัฒนะ
**********************
รัฐบาลไทย-ข่าวทำเนียบรัฐบาล-ร่าง กม.แพ่งและพาณิชย์ ปรับลด 'ดอกเบี้ย' ผิดนัดชำระ
วันจันทร์ที่ 15 มีนาคม 2564
ร่าง กม.แพ่งและพาณิชย์ ปรับลด 'ดอกเบี้ย' ผิดนัดชําระ
14 มีนาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบร่างแก้ไขเพิ่มเติมประมวลกฎหมายแพ่งและพาณิชย์ หมวดอัตราดอกเบี้ย โดยมีสาระสําคัญ คือ ปรับลดการคิดอัตราดอกเบี้ยผิดนัดจากร้อยละ 7.5 ต่อปี เป็นร้อยละ 5 ต่อปี นอกจากนี้ยังกําหนดฐานการคํานวณดอกเบี้ยผิดนัดชําระหนี้ เมื่อลูกหนี้ผิดนัดไม่ชําระหนี้งวดใดงวดหนึ่ง เจ้าหนี้จะคิดดอกเบี้ยผิดนัดได้เฉพาะจากเงินเพราะจากเงินต้นของงวดที่ลูกหนี้ผิดนัดเท่านั้น เพื่อให้ลูกหนี้ได้รับความเป็นธรรมในการจ่ายดอกเบี้ยและป้องกันไม่ให้เจ้าหน้าที่ประวิงเวลาฟ้องคดี โดยในขั้นตอนต่อไปจะเสนอเข้าสู่สภาผู้แทนราษฎรเพื่อพิจารณา และคาดว่าจะมีผลบังคับใช้ภายในปี 2564 นี้
รวมไทยสร้างชาติ กับสํานักโฆษกสํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรีย้ำหัวหน้าส่วนราชการ  ต้องปฏิบัติงานบนความถูกต้อง ยึดหลัก Good Governance  เน้นประชาสัมพันธ์ภาครัฐให้ทันกับการเปลี่ยนแปลง ใช้โซเชียลเข้าถึงกลุ่มคนรุ่นใหม่
วันพฤหัสบดีที่ 4 มีนาคม 2564
นายกรัฐมนตรีย้ําหัวหน้าส่วนราชการ  ต้องปฏิบัติงานบนความถูกต้อง ยึดหลัก Good Governance  เน้นประชาสัมพันธ์ภาครัฐให้ทันกับการเปลี่ยนแปลง ใช้โซเชียลเข้าถึงกลุ่มคนรุ่นใหม่
นายกรัฐมนตรีย้ําหัวหน้าส่วนราชการ  ต้องปฏิบัติงานบนความถูกต้อง ยึดหลัก Good Governance  เน้นประชาสัมพันธ์ภาครัฐให้ทันกับการเปลี่ยนแปลง ใช้โซเชียลเข้าถึงกลุ่มคนรุ่นใหม่
วันนี้ (4 มี.ค. 64) เวลา 09.30 น. ณ ตึกภักดีบดินทร์ ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานการประชุมคณะหัวหน้าส่วนราชการระดับกระทรวงหรือเทียบเท่า ครั้งที่ 1/2564 ผ่านระบบ VDO Conference เน้นการทํางานคณะหัวหน้าส่วนราชการฯ ถือเป็นกลไกสําคัญในการขับเคลื่อนการบริหารราชการแผ่นดินทั้งระบบของประเทศ เริ่มตั้งแต่ระดับนโยบายรัฐบาล คณะรัฐมนตรี และระดับรัฐมนตรีแต่ละกระทรวง ไปสู่ระดับพื้นที่ เน้นให้หัวหน้าส่วนราชการบูรณาการทํางานร่วมกับเจ้าหน้าที่ระดับพื้นที่และท้องถิ่น เพื่อขับเคลื่อนนโยบายของรัฐบาลไปสู่การปฏิบัติให้เกิดผลอย่างเป็นรูปธรรมและเกิดประโยชน์ต่อไปยังประชาชนในพื้นที่ บนความต้องการของประชาชนและระดับพื้นที่ขึ้นมา ทั้ง Top Down และ Bottom Up โดยยึดหลัก Good Governance คือ การปฏิบัติหน้าที่ด้วยหลักธรรมาภิบาล ด้วยความสุจริต โปร่งใส และอยู่บนความถูกต้องตามกฎหมาย กฎระเบียบที่กําหนดไว้ และขอเป็นกําลังใจให้ทุกท่านทํางานบรรลุผลสําเร็จลุล่วงด้วยดี
โอกาสนี้ นายกรัฐมนตรียังเน้นถึงการบริหารจัดแนวใหม่ เพื่อให้ขับเคลื่อนประเทศไทยให้เติบโต ก้าวหน้าภายใต้สถานการณ์ที่เกิดขึ้นในปัจจุบัน ทั้งภายในประเทศและต่างประเทศ พร้อมกันนี้ขอบคุณทุกหน่วยงานและประชาชนที่ร่วมกันรับมือกับการแพร่ระบาดโควิด-19 ระลอกใหม่ สามารถควบคุมได้ผู้ติดเชื้อลดลง ทําให้สถานการณ์ดีขึ้นมาโดยลําดับ ซึ่งจะมอบหมายให้ ศบค. ไปพิจารณามาตรการผ่อนปรนเพิ่มเติมเพื่อที่จะทําให้ทุกอย่างสามารถเดินไปได้และทําให้เกิดผลดีกับประชาชนโดยรวม สําหรับการจัดหาวัคซีนโควิด-19 รัฐบาลพยายามอย่างเต็มที่และดําเนินการทุกอย่างตามขั้นตอนด้วยความซื่อสัตย์ สุจริต ไม่เอื้อผลประโยชน์ต่อบุคคลใดทั้งสิ้น โดยมีคณะกรรมการซึ่งประกอบด้วยบุคลากรทางการแพทย์พิจารณาผู้พิจารณาให้การดําเนินการให้เป็นไปด้วยเหมาะสมและเกิดความปลอดภัย ขณะนี้ได้เริ่มฉีดวัคซีนโควิด-19 ไปบ้างแล้ว และจะมีการทยอยฉีดวัคซีนเพิ่มขึ้นตามลําดับ
นายกรัฐมนตรียังแสดงความห่วงใยแม้จํานวนตัวเลขผู้ติดเชื้อในประเทศไทยจะลดลงและมีวัคซีนโควิด-19 แล้ว แต่ในต่างประเทศยังพบผู้ติดเชื้อโควิด-19 มีจํานวนเพิ่มขึ้นอยู่ จึงขอให้ทุกคนยังต้องปฏิบัติตามมาตรการสาธารณสุขอยู่ ล้างมือให้สะอาด เว้นระยะห่าง ใส่หน้ากากอนามัยและหน้ากากผ้า เพื่อป้องกันการติดเชื้อและการแพร่ระบาดที่จะเกิดขึ้น
ในช่วงท้ายนายกรัฐมนตรีได้ฝากให้หัวหน้าส่วนราชการทุกหน่วยงานปรับรูปแบบการประชาสัมพันธ์ใหม่ให้น่าสนใจและมีประสิทธิภาพมากขึ้นสอดคล้องกับสถานการณ์ที่เปลี่ยน ดึงสื่อโซเชียลมาใช้ให้เข้าถึงประชาชนและกลุ่มเป้าหมาย โดยเฉพาะกลุ่มคนรุ่นใหม่ เพื่อให้ทันกับสถานการณ์ รวมทั้งช่วยกันเผยแพร่สร้างความเข้าใจให้กับประชาชน ทั้งการแก้ปัญหาโควิด-19 การขับเคลื่อนแก้ปัญหาเศรษฐกิจ การเดินหน้ายุทธศาสตร์ชาติ โดยทํางานเชิงรุกที่มีการจัดลําดับความสําคัญเร่งด่วนที่ชัดเจน
...........................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นฤมล พร้อมลุย สร้างแรงงานดิจิทัล ขับเคลื่อนเศรษฐกิจไทย
วันจันทร์ที่ 22 มีนาคม 2564
นฤมล พร้อมลุย สร้างแรงงานดิจิทัล ขับเคลื่อนเศรษฐกิจไทย
รมช.แรงงาน แถลงความร่วมมือกับไมโครซอฟท์ ประเทศไทย และ โทรคมนาคมแห่งชาติ พัฒนาศักยภาพแรงงาน สร้างพลเมืองดิจิทัล ขับเคลื่อนเศรษฐกิจไทยอย่างยั่งยืน
วันที่ 22 มีนาคม 2564 ศาสตราจารย์ นฤมล ภิญโญสินวัฒน์ รัฐมนตรีช่วยว่าการทรวงแรงงาน แถลงว่า การเติบโตอย่างก้าวกระโดดของเทคโนโลยีดิจิทัลทําให้เกิดความกังวลต่อผลกระทบทางเศรษฐกิจและสังคมโดยเฉพาะด้านแรงงาน ซึ่งหนึ่งในความท้าทายของประเทศไทยคือ การพัฒนากําลังคนด้านดิจิทัลเพื่อรองรับอุตสาหกรรมเป้าหมาย การเข้าสู่ยุคดิจิทัลและอุตสาหกรรม 4.0 ของประเทศไทย ได้เร่งให้เกิดธุรกิจและอาชีพใหม่ ซึ่งส่งผลให้คนทํางานในอนาคตจําเป็นต้องมีทักษะใหม่ด้วยเช่นกัน จึงมีความจําเป็นในการพัฒนาทักษะแรงงาน ทั้งการ Reskill และ Upskill อย่างเร่งด่วน ให้แรงงานมี Future Skill เพื่อรองรับ Future work สอดรับกับนโยบายรัฐบาล ภายใต้การนําของพลเอก ประยุทธ์ จันทร์โอชา นายกรัฐมนตรี และการกํากับดูแลของพลเอก ประวิตร วงษ์สุวรรณ รองนายกรัฐมนตรี ที่มุ่งเน้นพัฒนากําลังคนให้มีความสามารถในการใช้เทคโนโลยีดิจิทัลอย่างชาญฉลาดในการประกอบอาชีพ ทําให้เกิดการจ้างงานที่มีคุณค่า และรองรับการเปลี่ยนแปลงโครงสร้างกําลังคนในอุตสาหกรรมการผลิต บริการที่จะถูกทดแทนด้วยเทคโนโลยีดิจิทัล
รมช.แรงงาน กล่าวเพิ่มเติมว่า กระทรวงแรงงาน โดยกรมพัฒนาฝีมือแรงงาน (กพร.) มีแผนพัฒนากําลังคน ส่งเสริมการพัฒนาหลักสูตรการฝึกอบรม และเชื่อมโยงความร่วมมือพัฒนากําลังคนด้านดิจิทัลให้รองรับความต้องการภาคเอกชน ซึ่งในวันนี้เราได้รับความร่วมมือจากบริษัท ไมโครซอฟท์ (ประเทศไทย) จํากัด ซึ่งเป็นหนึ่งในความมุ่งมั่นของไมโครซอฟท์ในการยกระดับทักษะด้านดิจิทัล เพื่อลดความเหลื่อมล้ําในการใช้เทคโนโลยี โดยไมโครซอฟท์สนับสนุนองค์ความรู้ด้านทักษะเชิงดิจิทัลในระดับพื้นฐาน เพื่อให้ประชาชนเข้าถึงการฝึกอบรมรูปแบบออนไลน์ มุ่งยกระดับทักษะเชิงดิจิทัลเพื่อแรงงานไทย เพิ่มโอกาสในการจ้างงาน ลดความเหลื่อมล้ําในการใช้เทคโนโลยีดิจิทัลและเป็นหนึ่งกําลังสําคัญในการสร้างพลเมืองดิจิทัล เพื่อสร้างรากฐานทางเศรษฐกิจให้ยั่งยืน ซึ่งปัจจุบันไมโครซอฟท์ได้มอบหลักสูตรเกี่ยวกับทักษะเชิงดิจิทัล ตั้งแต่ระดับพื้นฐาน การใช้งานโปรแกรมสํานักงานยุคใหม่ ทักษะดิจิทัลสําหรับผู้เริ่มต้นและธุรกิจยุคใหม่ ให้บริการผ่านเว็บไซต์กรมพัฒนาฝีมือแรงงาน หัวข้อ ฝึกอบรมทักษะออนไลน์ (Online Training) และยังมีแผนพัฒนาหลักสูตรร่วมกันอย่างต่อเนื่อง นอกจากนี้จะได้จัดฝึกอบรมการใช้งานไมโครซอฟท์ ทีมส์ ให้แก่ผู้บุคลากรฝึกของ กพร. หน่วยฝึกทั้งประเทศ 82 แห่ง โดยมุ่งหวังให้บุคลากรฝึกของ กพร. นําไปขยายผลฝึกอบรมพัฒนาทักษะด้านดิจิทัลให้กําลังแรงงานในพื้นที่ต่อไป
นอกจากนี้ กพร. ยังได้ร่วมมือกับ บริษัท โทรคมนาคมแห่งชาติ จํากัด (มหาชน) ดําเนินโครงการซิมการ์ดพัฒนาฝีมือแรงงานออนไลน์ เพื่อให้ผู้ลงทะเบียนฝึกอบรมออนไลน์กับ กพร. สามารถเข้าถึงการใช้งานอินเทอร์เน็ตในราคาย่อมเยา ตลอดจนเป็นอีกหนึ่งช่องทางในการเข้าถึงบริการของภาครัฐได้อย่างมีประสิทธิภาพ ซึ่งจะได้แถลงข่าวอย่างเป็นทางการต่อไป
รัฐบาลไทย-ข่าวทำเนียบรัฐบาล-การประชุมคณะกรรมการติดตามและกำกับดูแลการพัฒนาระบบราชการ 4.0 (PMQA 4.0) ครั้งที่ 3/2564 ของสำนักงานปลัดกระทรวงอุตสาหกรรม
วันจันทร์ที่ 15 มีนาคม 2564
การประชุมคณะกรรมการติดตามและกํากับดูแลการพัฒนาระบบราชการ 4.0 (PMQA 4.0) ครั้งที่ 3/2564 ของสํานักงานปลัดกระทรวงอุตสาหกรรม
นางวรวรรณ ชิตอรุณ รองปลัดกระทรวงอุตสาหกรรม เป็นประธานการประชุมคณะกรรมการติดตามและกํากับดูแลการพัฒนาระบบราชการ 4.0 (PMQA 4.0) ครั้งที่ 3/2564 ณ ห้องประชุม อก.1 อาคารสํานักงานปลัดกระทรวงอุตสาหกรรม
วันนี้ (15 มีนาคม 2564) เวลา 14.00 น. นางวรวรรณ ชิตอรุณ รองปลัดกระทรวงอุตสาหกรรม เป็นประธานการประชุมคณะกรรมการติดตามและกํากับดูแลการพัฒนาระบบราชการ 4.0 (PMQA 4.0) ครั้งที่ 3/2564 ของสํานักงานปลัดกระทรวงอุตสาหกรรม ซึ่งที่ประชุมได้นําเสนอผลการประเมินสถานะของหน่วยงานภาครัฐในการเป็นระบบราชการ 4.0 ด้วยตนเอง ขั้นตอนที่ 1 ทางระบบออนไลน์ ประจําปี พ.ศ. 2564 ของสํานักงานปลัดกระทรวงอุตสาหกรรม และแนวทางการดําเนินการประเมินสถานะของหน่วยงานในการเป็นระบบราชการ 4.0 (PMQA 4.0) ของสํานักงานปลัดกระทรวงอุตสาหกรรม ในปี พ.ศ.2565 โดยมีผู้อํานวยการกองต่าง ๆ และเจ้าหน้าที่ที่เกี่ยวข้องของสํานักงานปลัดกระทรวงอุตสาหกรรม ร่วมประชุม ณ ห้องประชุม อก.1 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-รองนายกรัฐมนตรีพลเอก ประวิตรฯ เร่งพัฒนาระบบนิเวศคลองแสนแสบให้ประชาชนได้สัญจรทางน้ำ อย่างปลอดภัย พร้อมชงแผนปฎิบัติการฟื้นฟูคลองแสนแสบ 84 โครงการเข้าสู่การประชุม กนช. ต่อไป
วันพฤหัสบดีที่ 18 มีนาคม 2564
รองนายกรัฐมนตรีพลเอก ประวิตรฯ เร่งพัฒนาระบบนิเวศคลองแสนแสบให้ประชาชนได้สัญจรทางน้ํา อย่างปลอดภัย พร้อมชงแผนปฎิบัติการฟื้นฟูคลองแสนแสบ 84 โครงการเข้าสู่การประชุม กนช. ต่อไป
รองนายกรัฐมนตรีพลเอก ประวิตรฯ เร่งพัฒนาระบบนิเวศคลองแสนแสบให้ประชาชนได้สัญจรทางน้ํา อย่างปลอดภัย พร้อมชงแผนปฎิบัติการฟื้นฟูคลองแสนแสบ 84 โครงการเข้าสู่การประชุม กนช. ต่อไป
วันนี้ (18 มีนาคม 2564) เวลา 10.00 น. ณ ห้องประชุม 301 ชั้น 3 ตึกบัญชาการ 1 ทําเนียบรัฐบาล
พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะอนุกรรมการ บริหาร พัฒนา อนุรักษ์ และฟื้นฟูคลองแสนแสบ ครั้งที่ 2/2564 โดยมีหน่วยงานที่เกี่ยวข้องเข้าร่วมประชุม อาทิ สํานักงานทรัพยากรน้ําแห่งชาติ กระทรวงมหาดไทย กระทรวงคมนาคม กระทรวงทรัพยากรธรรมชาติและสิ่งแวดล้อม กรุงเทพมหานคร และหน่วยงานอื่น ๆ ผ่านระบบการประชุมทางไกล VDO Conference ติดตามความก้าวหน้าผลการดําเนินงานตามแผนปฏิบัติการเพื่อให้คลองแสนแสบใสสะอาด รวมทั้งให้มีการพัฒนาริมฝั่งคลองอย่างเป็นรูปธรรม
ทั้งนี้ ที่ประชุมมีมติเห็นชอบในหลักการแผนปฏิบัติการพัฒนา ฟื้นฟูสภาพแวดล้อมคลองแสนแสบ เพื่อให้คลองแสนแสบกลับมามีระบบนิเวศอยู่ในเกณฑ์ดี โดยมีการบูรณาการการแก้ไขปัญหาน้ําเสียและการระบายน้ําอย่างยั่งยืน ตาม 5 เป้าประสงค์ ประกอบไปด้วย การเสริมสร้างความปลอดภัยในการสัญจรทางน้ําของประชาชน การปรับปรุงสภาพภูมิทัศน์บริเวณคลองแสนแสบ การแก้ไขปัญหามลภาวะและคุณภาพน้ําในคลองแสนแสบ การป้องกันปราบปราม การบุกรุกทําลายทรัพยากรในคลองแสนแสบ และการบริหารจัดการทรัพยากรน้ําในคลองแสนแสบ จํานวน 84 โครงการ พร้อมให้นําข้อสังเกตของฝ่ายเลขาฯ ไปทบทวนเพิ่มเติมในส่วนของการพิจารณาการร่วมลงทุนระหว่างภาครัฐและภาคเอกชน (PPP) และการพิจารณาขอรับงบประมาณ ก่อนนําเสนอให้คณะกรรมการทรัพยากรน้ําแห่งชาติ (กนช.) พิจารณาต่อไป
รองนายกรัฐมนตรีสั่งการให้ทุกหน่วยงานที่เกี่ยวข้องเร่งดําเนินการเพื่อให้คลองแสนแสบกลับมาใสสะอาด สัญจรได้อย่างปลอดภัย พัฒนาระบบขนส่งทางน้ําให้มีความปลอดภัย สะดวก รวดเร็ว และมีประสิทธิภาพ ทั้งการก่อสร้างท่าเทียบเรือ การติดตั้งกล้อง CCTV ทุกท่าเทียบเรือในคลองแสนแสบ รวมทั้งออกประกาศควบคุมความเร็วเรือในคลองแสนแสบ และการใช้เรือโดยสารไฟฟ้าแทนเรือดีเซลการบังคับใช้กฎหมายที่เกี่ยวข้องกับมลพิษทางน้ํา โดยเฉพาะอย่างยิ่งเร่งทําความสะอาดและจัดระเบียบพื้นที่ภายในคลอง เพื่อปรับปรุงโครงสร้างพื้นฐานและภูมิทัศน์พื้นที่ริมฝั่งคลอง ขยายผลพื้นที่ชุมชนริมฝั่งคลองต้นแบบด้วยเพื่อให้เกิดประโยชน์กับประชาชน พร้อมย้ําการใช้งบประมาณต้องเป็นอย่างรอบคอบ โปร่งใส สามารถตรวจสอบได้
.................
กลุ่มประชาสัมพันธ์และเผยแพร่ สํานักโฆษก